Na podlagi 20. člena Zakona o vrtcih (Uradni list RS, št. 100/2005 – uradno prečiščeno besedilo, 25/2008, 36/2010 in 55/2017), Odloka o ustanovitvi javnega vzgojno-izobraževalnega zavoda Osnovna šola Franja Goloba Prevalje (Uradni list RS, št. 73/2005, 75/2005-popr., 5/2006 in Uradno glasilo slovenskih občin št. 9/2007, 16/2007-popr., 27/2009 in 42/2013) in 17. člena Statuta Občine Prevalje (Uradno glasilo slovenskih občin, št. 70/2015) je Občinski svet Občine Prevalje, na svoji \_\_\_\_ seji, dne \_\_\_\_\_\_\_ 2018 sprejel

**P R A V I L N I K**

**O SPREJEMU OTROK V OSNOVNO ŠOLO PREVALJE, ENOTO VRTEC PREVALJE**

**I. SPLOŠNE DOLOČBE**

1. člen

Ta pravilnik določa kriterije za sprejem in postopek sprejemanja otrok v Osnovno šolo Franja Goloba Prevalje, Enoto Vrtec Prevalje (v nadaljevanju: vrtec).

1. člen

Vrtec vpisuje in sprejema predšolske otroke v svoje programe na podlagi prijav in prostih mest vse leto.

Vrtec lahko sprejme otroka, ko je dopolnil starost najmanj enajst mesecev, če starši ne uveljavljajo več pravice do starševskega dopusta v obliki polne odsotnosti z dela. Za starše otrok, ki so oddali vlogo za vpis otroka v vrtec, pristojni center za socialno delo vrtcu na njegovo zahtevo posreduje podatke o izteku pravice do starševskega dopusta v obliki polne odsotnosti z dela.

Vrtec mora na svojih spletnih straneh objaviti informacije o številu mest, ki jih zagotavlja za predšolske otroke, o številu prostih mest, ki so staršem na voljo in podatek o predvideni čakalni dobi, ki predstavlja čas od vpisa otroka v vrtec do možnosti njegove vključitve v program vrtca.

1. člen

Vrtec lahko sprejme toliko predšolskih otrok, kot jim to dopuščajo prostorski normativi in normativi za oblikovanje oddelkov v skladu z veljavno zakonodajo.

Vrtec pri razporejanju sprejetih otrok v enote lahko upošteva želje staršev, kadar je število prispelih vlog za sprejem v vrtec manjše ali enako številu prostih mest v posamezni enoti. V primeru, da je vlog za vpis otrok v posamezno enoto vrtca več, kot jih vrtec skladno z normativi lahko sprejme, se o sprejemu otrok odloča skladno s 6. členom tega pravilnika.

**II. POSTOPEK VPISA OTROK V VRTEC**

1. člen

(javni vpis)

Vrtec vsako leto objavi javni vpis novincev za naslednje šolsko leto, ki ga pred objavo uskladi z občino ustanoviteljico.

Javni vpis otrok se objavi na oglasnih deskah v vsaki enoti vrtca, na spletni strani vrtca, v sredstvih javnega obveščanja in na krajevno običajen način.

1. člen

(vloga za vpis)

Starši oziroma skrbniki otroka (v nadaljevanju: starši), ki želijo vpisati otroka v vrtec, oddajo pisno vlogo na obrazcu, ki ga dobijo na sedežu zavoda ali na spletni strani Osnovne šole Franja Goloba Prevalje, Enote Vrtec Prevalje.

Vlogo za sprejem otroka v vrtec vložijo starši osebno na sedežu zavoda ali jo pošljejo po pošti na naslov zavoda.

Če starši oddajo nepopolno vlogo, oziroma če vrtec zaradi uporabe kriterijev za sprejem potrebuje še druge podatke, lahko starše pozove k odpravi pomanjkljivosti oziroma dopolnitvi vloge in določi rok za odpravo pomanjkljivosti ali dopolnitev vloge. Dopolnitev je možna tudi po elektronski pošti, telefonu ali ustno. O tem se napiše uradni zaznamek. Če vloga ni dopolnjena v določenem roku, se jo obravnava in o sprejemu otroka odloča na podlagi podatkov, ki jih vloga vsebuje.

Vrtec in komisija za sprejem otrok lahko preverita pravilnost podatkov, navedenih v vlogi za sprejem, če obstaja dvom o njihovi verodostojnosti. Pravilnost podatkov preverita pri upravljalcih zbirk podatkov. V primeru, da se ugotovi nepravilnost podatkov, navedenih v vlogi, se o sprejemu otroka odloči na podlagi podatkov, pridobljenih pri upravljalcih zbirk podatkov.

Sprejeta vloga se vpiše v posebno evidenco vlog.

1. člen

(odločanje o sprejemu otrok)

V primeru, da je število prispelih vlog za sprejem v vrtec manjše ali enako številu prostih mest v vrtcu, odloča o sprejemu otrok v vrtec ravnatelj zavoda ali druga pooblaščena oseba, ki jo za to pooblasti ravnatelj. Ravnatelj vsem staršem izda obvestilo o sprejemu otroka v vrtec, ki določa datum vključitve otroka v vrtec in rok za sklenitev pogodbe med zavodom in starši otroka. Zoper to obvestilo lahko starši v petnajstih dneh vložijo ugovor. O ugovoru odloča svet vrtca, ki mora odločiti najkasneje v tridesetih dneh.

Če je vlog za vpis otrok v vrtec več, kot je v vrtcu prostih mest, odloča o sprejemu otrok komisija za sprejem otrok. Komisijo za sprejem otrok v vrtec imenuje ravnatelj zavoda s posebnim sklepom, v skladu z določili tega pravilnika.

1. člen

(sestava komisije)

Komisijo za sprejem otrok sestavljajo trije člani:

* en predstavnik OŠ Prevalje, Enote Vrtec Prevalje, ki ga imenuje ravnatelj,
* en predstavnik staršev, ki ga imenuje Svet staršev Enote Vrtec Prevalje,
* en predstavnik ustanovitelja, ki ga imenuje Občinski svet Občine Prevalje.

Člani komisije za sprejem otrok v vrtec so imenovani za dobo štirih (4) let. Mandat člana komisije, predstavnika staršev, je vezan na vključenost njegovega otroka v vrtec.

Član komisije, ki je predstavnik Enote Vrtec Prevalje, je predsednik komisije. Predsednik komisije sklicuje in vodi delo komisije.

1. člen

(način dela komisije)

Delo komisije poteka na sejah. Komisija je sklepčna, če je na seji navzočih vsaj 2/3 članov. Na seji komisije so lahko prisotni samo člani komisije, oseba, ki vodi postopek vpisa in zapisnikar. Administrativna dela za komisijo izvaja vrtec.

Komisija sprejema odločitve z večino glasov vseh svojih članov. O delu komisije se vodi zapisnik, ki ga podpišejo vsi člani komisije. Zapisnik se hrani v dokumentaciji vrtca skladno z veljavnimi predpisi.

1. člen

(postopek odločanja komisije)

Komisija odloča o sprejemu otrok praviloma enkrat letno, najkasneje do konca meseca maja za naslednje šolsko leto. Med letom pa po potrebi v primeru oblikovanja novega oddelka ali preoblikovanja obstoječega oddelka. Komisija o sprejemu otrok odloča po določbah skrajšanega ugotovitvenega postopka, določenem v zakonu, ki ureja splošni upravni postopek.

Komisija obravnava vloge v skladu z določili Zakona o vrtcih in tem pravilnikom.

Komisija na podlagi podatkov, navedenih v vlogi oziroma podatkov, ki jih pridobi od upravljalcev zbirk podatkov, določi število točk po posameznih kriterijih in določi prednostni vrstni red otrok za sprejem v vrtec.

**III. KRITERIJI ZA SPREJEM OTROK V VRTEC**

1. člen

(prednost pri sprejemu v vrtec)

Prednost pri sprejemu v vrtec ima

* otrok s posebnimi potrebami, ki je glede na vrsto in stopnjo primanjkljaja, ovire oz. motnje opredeljen v zakonu, ki ureja usmerjanje otrok s posebnimi potrebami, če starši priložijo ustrezna dokazila (odločbo pristojnega organa);
* otrok, za katerega starši predložijo mnenje centra za socialno delo o ogroženosti zaradi socialnega položaja družine (Upošteva se mnenje, katerega vsebina je skladna z določbami Zakona o vrtcih.).

Vloga za vpis otroka iz prejšnjega odstavka se obravnava prednostno, brez točkovanja vloge.

1. člen

(kriteriji za sprejem otrok)

Komisija za sprejem otrok odloča o sprejemu otrok v vrtec na podlagi naslednjih kriterijev:

|  |  |
| --- | --- |
| **Kriterij za sprejem otrok v vrtec\*:** | **Št. točk** |
| **Sklop 1: Stalno prebivališče** (upošteva se ena izmed možnosti) | |
| 1. Otrok in oba starša imajo stalno prebivališče v Občini Prevalje. | 20 točk |
| 1. Otrok v enostarševski družini in starš imata stalno prebivališče v Občini Prevalje.\*\* | 20 točk |
| 1. Otrok je prijavljen pri staršu, ki ima stalno prebivališče v Občini Prevalje, drugi starš ima stalno prebivališče izven območja Občine Prevalje. | 15 točk |
| **Sklop 2: Vključenost otrok v vrtec** | |
| 1. Družina ima v Enoto Vrtec Prevalje že vključenega enega ali več otrok. | 5 točk |
| 1. Sočasen sprejem dveh ali več otrok iz iste družine. | 5 točk |
| **Sklop 3: Število otrok v družini** | |
| 1. V družini so trije mladoletni otroci ali več. | 3 točke |
| **Sklop 4: Zaposlitveni status staršev** (upošteva se ena izmed možnosti) | |
| 1. Zaposlena sta oba starša. | 7 točk |
| 1. Zaposlena mati samohranilka ali oče samohranilec. | 7 točk |
| 1. Zaposlen je en starš, drugi ima status študenta, dijaka ali kmeta. | 7 točk |
| 1. Oba starša imata status študenta, dijaka ali kmeta. | 7 točk |
| 1. Zaposlen je en starš, drugi je nezaposlen. | 4 točke |
| 1. Eden od staršev ima status študenta, dijaka ali kmeta, drugi je nezaposlen. | 4 točke |
| **Sklop 5: Drugo** | |
| 1. Za otroka je bil odložen vpis v osnovno šolo. | 10 točk |
| 1. Otrok je bil v preteklem šolskem letu ob rednem vpisu na čakalni listi za sprejem v vrtec, ki jo je izdelala komisija za sprejem otrok, in celo šolsko leto ni bil sprejet v vrtec. | 8 točk |

\*v kolikor pri posameznem sklopu nobeden od kriterijev ni izpolnjen, se vloga za ta sklop točkuje z 0 točkami.

\*\*Za enostarševsko družino se šteje skupnost enega od staršev z otroki:

* kadar je drugi od staršev umrl ali je drugi od staršev neznan ali je pogrešan, ali
* kadar otrok živi z enim od staršev na podlagi pravnomočne sodne odločbe, s katero je odločeno o varstvu in vzgoji otrok ali kadar pred pristojnim sodiščem teče postopek za odločitev o varstvu in vzgoji otrok.

Komisija vrednoti vloge na podlagi kriterijev iz prejšnjega odstavka tega člena. Komisija oblikuje prednostno listo glede na doseženo število točk. V primeru, da dva ali več prijavljenih otrok na podlagi kriterijev iz prejšnjega odstavka tega člena pravilnika dosežeta enako število točk, se kot dodatni kriterij pri uvrstitvi na prednostno listo upošteva starost otroka. Prednost pri sprejemu ima starejši otrok.

1. člen

(odločanje o sprejemu otrok in obveščanje)

Vrtec glede na število prostih mest in skladno s prednostnim vrstnim redom odloči, koliko otrok bo sprejetih v vrtec. Otroci, ki niso sprejeti v vrtec, se v skladu s prednostnim vrstnim redom uvrstijo na čakalni seznam. Vrtec seznam sprejetih otrok in čakalni seznam v šifrah objavi na oglasnih deskah vrtca in na spletni strani vrtca.

Vrtec vsem staršem izda obvestilo z izpisom vseh podatkov iz seznama sprejetih otrok ali čakalnega seznama za njihovega otroka. Zoper obvestilo o prednostnem vrstnem redu lahko starši vložijo ugovor. O ugovoru odloča svet vrtca.

Staršem otrok, ki so sprejeti v vrtec, vrtec pošlje poziv k sklenitvi pogodbe o medsebojnih pravicah in obveznostih med vrtcem in starši. S podpisom pogodbe med vrtcem in starši se šteje, da je otrok vključen v vrtec. Starši morajo ob vključitvi otroka v vrtec predložiti potrdilo pediatra o zdravstvenem stanju otroka.

13. člen

(zapolnitev prostih mest in vpis otrok med šolskim letom)

Vrtec na prosta mesta, ki se sprostijo med šolskim letom, sprejme otroke s čakalnega seznama. Na prosto mesto se vključi otrok, ki ustreza starostni skupini, kjer se je mesto sprostilo in je najvišje na čakalnem seznamu. V primeru, da vrtec nima čakalnega seznama oz. se je v vrtcu sprostilo prosto mesto, na katerega ni mogoče vključiti nobenega otroka s čakalnega seznama, lahko starši otroka v vrtec vpišejo tudi med šolskim letom. Vrtec o sprejemu otrok odloča skladno z določbo 6. člena tega pravilnika.

V skladu z določbo 6. člena tega pravilnika vrtec o sprejemu otrok odloča tudi v primeru, kadar se med šolskim letom v vrtcu oblikuje nov oddelek ali se preoblikuje obstoječi oddelek in je v vrtec mogoče vključiti dodatno število otrok.

Otroci, ki izpolnjujejo pogoje za vpis v vrtec, a so starši zamudili rok vpisa, se uvrstijo na čakalni seznam po vrstnem redu prispelih vlog.

14. člen

(izpis otroka iz vrtca)

Starši otroka v vrtec praviloma vpišejo za celo šolsko leto (od 1. 9. tekočega leta do 31. 8. prihodnjega koledarskega leta). Starši lahko otroka kadarkoli stalno izpišejo iz vrtca. Starši morajo izpis otroka iz vrtca pisno sporočiti vrtcu najmanj 15 dni pred nameravanim izpisom. Upošteva se samo pisni izpis, oddan na predpisanem obrazcu (Izpis otroka iz Vrtca Prevalje).

Starši lahko v posameznem šolskem letu otroka tudi začasno izpišejo iz vrtca za neprekinjeno obdobje enega ali največ dveh mesecev. Starši so dolžni začasni izpis otroka pisno napovedati na obrazcu (Začasni izpis otroka iz Vrtca Prevalje) najpozneje en teden pred prvim dnem odsotnosti otroka iz vrtca. Staršem se za obdobje, ko otroka izpišejo iz Enote Vrtec Prevalje, ter ga nato ponovno vpišejo v vrtec, zaračunajo stroški, ki nastanejo z začasnim izpisom. Za čas, ko je otrok začasno izpisan iz vrtca, se staršem zaračuna 25% cene programa glede na izdano odločbo o višini plačila za program vrtca, znižano za stroške prehrane. Ob ponovnem vpisu otroka vrtec otroku ni dolžan zagotoviti mesta v isti skupini in isti enoti, kot jo je obiskoval pred izpisom. Razliko do polne cene programa za otroke s stalnim bivališčem v Občini Prevalje, ki so vključeni v OŠ Franja Goloba Prevalje, Enoto Vrtec Prevalje, krije Občina Prevalje.

**IV. KONČNE DOLOČBE**

15. člen

Za zadeve, ki niso urejene s tem pravilnikom se neposredno uporabljajo določbe Zakona o vrtcih. V primeru spremembe Zakona o vrtcih prenehajo veljati določbe tega pravilnika, ki so v nasprotju z zakonom in se neposredno uporabljajo določbe zakona.

16. člen

Z dnem uveljavitve tega pravilnika preneha veljati Pravilnik o sprejemu otrok v Osnovno šolo Prevalje, Enoto Vrtec Prevalje (Uradno glasilo slovenskih občin, št. 7/2009).

Z dnem uveljavitve tega pravilnika preneha veljati V. točka Sklepa o določitvi cen programov v Osnovni šoli Franja Goloba Prevalje, Enoti Vrtec Prevalje (Uradno glasilo slovenskih občin, št. 46/2017).

17. člen

Pravilnik začne veljati naslednji dan po objavi v Uradnem glasilu slovenskih občin.

Številka: 602-0001/2018

Datum: \_\_\_\_\_\_\_\_

Župan Občine Prevalje

dr. Matic TASIČ, l.r.